**Školský poriadok ŠKD obsahuje tieto kapitoly:**

l. Riadenie a organizácia

II. Prevádzka

III. Prihlasovanie detí do ŠKD

IV. Dochádzka

V. Preberanie detí

VI. Dodržiavanie zásad v jedálni

VII. Podmienky zaobchádzania s majetkom

VIII. Starostlivosť o zdravie a bezpečnosť detí

IX. Práva a povinnosti dieťaťa

X. Práva a povinnosti zákonného zástupcu dieťaťa

XI. Opatrenia vo výchove

 **I. Riadenie a organizácia**

1. ŠKD je súčasťou školy, teda jeho vnútorný poriadok je v súlade so školským poriadkom

 školy. V ŠKD je prevádzková doba schválená riaditeľkou školy.

 2. Výchovno-vzdelávaciu činnosť organizuje vychovávateľka.

 3. Riaditeľka školy určuje počet oddelení podľa počtu prihlásených detí na pravidelnú

 dochádzku.

**II.Prevádzka**

Popoludňajší klub: 11:35 hod / príp. ukončením vyučovania/ - 16:30 hod.

**III. Prihlasovanie detí do ŠKD**

1. Dieťa sa do klubu prijíma na základe písomnej žiadosti predpísanej formy ( Žiadosť o prijatie dieťaťa do ŠKD, Čestné prehlásenie, ak dieťa odchádza samo alebo v sprievode inej osoby ako ZZ, Vyhlásenie o zdravotnom stave ) zákonného zástupcu dieťaťa. Žiadosť o prijatie do ŠKD sa podáva na začiatku školského roka – do 10. septembra. Na základe podanej žiadosti vydáva riaditeľka školy „Rozhodnutie o prijatí/neprijatí dieťaťa do ŠKD“.

2. Deti sa do ŠKD prihlasujú na jeden školský rok.

3. Zákonný zástupca vyplní osobné údaje o dieťati v „ Žiadosti o prijatie“, spôsob odchodu, čas odchodu a potvrdí to svojim podpisom a dátumom podania žiadosti.

 4. Do ŠKD sa prijímajú žiaci 1. – 5. ročníka základnej školy, ktorí sú prihlásení na pravidelnú dochádzku.

 5. Mesačný poplatok za ŠKD stanovuje zriaďovateľ.

 6. Mesačný poplatok je potrebné uhradiť vždy do 12. v mesiaci .

 7. Dieťa je možné odhlásiť z ŠKD len písomne zákonným zástupcom dieťaťa ( uviesť deň, mesiac, rok a podpis).

**IV. Dochádzka**

1. Popoludňajší klub: 11:35 hod / príp. ukončením vyučovania/ - 16 :30 hod.

2. Deti prihlásené do klubu odovzdáva vychovávateľke učiteľka vyučujúca poslednú hodinu v triede, prípadne ich vyučujúca privedie do ŠKD.

 3. Prevádzka ŠKD je do 16:30 hod., preto je zákonný zástupca ( alebo ním poverená osoba ) povinný prevziať dieťa najneskôr do 16:25 hod.

**V. Preberanie detí**

1. Počas popoludňajšieho vyučovania ( doučovanie a pod. ), záujmových krúžkov, nepovinných predmetov a CZUŠ vyučujúci / vedúci krúžku preberajú deti od vychovávateľky do svojej zodpovednosti a po skončení ich odovzdávajú vychovávateľke.

 2. Dieťa preberá zo ŠKD zákonný zástupca alebo osoba ním poverená pomocou domáceho zvončeka osobne, pokiaľ nie je v osobnom spise dieťaťa uvedený iný spôsob odchodu dieťaťa z ŠKD. Čas výberu: 15:00 , 16.00 do 16:30. Rodič/ZZ sa bezdôvodne, bez predchádzajúceho dohovoru s učiteľom alebo vychovávateľkou, nepohybuje v priestoroch školy.

 3. Rozsah dennej dochádzky dieťaťa prijatého do klubu a spôsob odchodu sa uvedie v triednej knihe, osobnom spise dieťaťa. Prípadné odchýlky v dochádzke alebo iné zmeny oznamuje zákonný zástupca dieťaťa vychovávateľke písomne.

 4. Z ŠKD alebo z činnosti v ŠKD nemôže dieťa svojvoľne odísť.

5. Z ŠKD je dieťa uvoľnené len na základe písomného ospravedlnenia rodiča, v prípade ochorenia alebo vopred rodičom podpísaným informovaným súhlasom.

6. Pri vychádzke, výletoch alebo iných podujatiach organizovaných mimo budovy školy, zodpovedá vychovávateľka za deti až do ich príchodu pred budovu školy/ školského klubu detí/. Z miesta konania podujatia môže vychovávateľka uvoľniť dieťa len na základe písomného súhlasu zákonného zástupcu.

7. Pri nevyzdvihnutí dieťaťa do 16:30 hod. je rodič telefonicky upozornený. Ak aj po upozornení dieťa nevyzdvihne do 16:30 hod., bude to riešené s riaditeľkou školy ako porušenie povinnosti zákonného zástupcu.

 Po tomto čase bude pobyt dieťaťa dodatočne oznámený krátkou správou zákonnému zástupcovi .

**VI. Dodržiavanie zásad v jedálni**

1. Súčasťou výchovno-vzdelávacej činnosti je aj stravovanie žiakov, deti prichádzajú do jedálne s vychovávateľkou čisté, slušne sa správajú a správne stolujú.

2. Deťom 1. – 2. ročníka polievku naberá vychovávateľka, ostatné deti sa obsluhujú samé.

 3. Po skončení obeda celé oddelenie odchádza z jedálne spoločne v sprievode vychovávateľky.

4. Odhlasovanie z obeda si zabezpečuje zákonný zástupca dieťaťa u vedúcej jedálne.

 **VII. Podmienky zaobchádzania s majetkom**

 1. Dieťa svoje miesto udržuje v čistote a poriadku. Šetrí školské zariadenie, pomôcky, učebnice, hry a skladačky ako i ostatný školský majetok. Ak je školský majetok úmyselne alebo z nedbanlivosti poškodený, rodičia dieťaťa sú povinní škodu v plnom rozsahu uhradiť. Ak sa vinník nezistí, škoda sa uhradí kolektívne.

2. Šetri elektrickou energiou a vodou.

3. Papiere a odpadky odhadzuje do košov. Je neprípustné ich odhadzovať do záchodových mís, umývadiel a voľne po školskom areáli.

**VIII. Starostlivosť o zdravie a bezpečnosť detí**

1. Deti prichádzajú do oddelenia prezuté do zdravotne vyhovujúcich prezuviek. Obuv a vetrovku, bundu majú uložené v šatni. Aktovku si riadne odložia na háčik na lavici.

 2. Rodič využíva len priestory a zariadenia školy/ ŠKD na tento účel určené riaditeľom školy ( nevstupuje do triedy -oddelenia klubu ). Pri preberaní dieťaťa z ŠKD sa rodič alebo ním poverená osoba ohlási domovým zvončekom u vychovávateľky na oddelení.

3. Pre výchovnú činnosť V ŠKD využívajú deti všetky priestory školy ( ihrisko, školský dvor, počítačovú učebňu .....). Na školský dvor, detské ihrisko deti vchádzajú len v sprievode vychovávateľky.

4. Do klubu je zakázané nosiť predmety, ktorými sa narúša výchovno-vzdelávacia činnosť ,akými sú napr.mobilný telefón, hracie karty,tablety,MPC3 a MPC4 prehrávače ,notebook, digitálne hry. Výnimkou sú dochádzajúce deti ,ktoré svoj mobil môže zapnúť o 15.00 hod.,ak sa nutne potrebuje spojiť s rodičmi. Predmety ohrozujúce bezpečnosť a zdravie budú dieťaťu odobrané a odovzdané zákonnému zástupcovi. Vychovávateľka nezodpovedá za stratu či poškodenie cenných vecí.

5. Manipulovať s oknami je možné len za prítomnosti vychovávateľky a na jej pokyn. Je zakázané vykláňať sa z okien a vyhadzovať z nich odpadky, papier.

 6. Vychovávateľka v ŠKD zodpovedá za bezpečnosť a zdravie detí zapísaných do ŠKD v oddelení od ich prijatia až do ich odchodu v riadnom prevádzkovom čase.

7. Pred odchodom na hromadnú akciu vychovávateľka / vedúci oboznámi deti s BOZP, s organizáciou akcie, so správaním mimo školy, dopravných prostriedkoch a pri presune. Poučenie je potvrdené zápisom a podpisom vedúceho v triednej knihe.

 8. Všetky deti sú oboznámené s bezpečnostnými a požiarnymi predpismi na úvodných hodinách, poznajú únikové východy.

 9. Spory so spolužiakmi riešime bez použitia fyzickej sily a dohodneme sa priateľsky, riadime sa pravidlom: „Nerob druhým to, čo nechceš, aby ani tebe robili druhí!“

 10. Každý úraz musí byť zapísaný v Knihe úrazov, ktorá je uložená v triede. Ľahšie úrazy ošetrí vychovávateľka príp. školský zdravotník, pri ťažších úrazoch zabezpečí urýchlene odbornú pomoc.

11. Zákonný zástupca je vždy informovaný o každom úraze.

12. Ak sa výchovno-vzdelávacia činnosť organizuje mimo priestorov klubu, najvyšší počet detí, za ktoré zodpovedá jeden pedagogický zamestnanec, je rovnaký ako počet detí v jednom oddelení podľa § 114 ods.2 zákona.

 13. Ak si to vyžaduje náročnosť prostredia alebo činnosti, ktorá sa organizuje mimo priestorov klubu, zvýši sa počet zodpovedných pedagogických zamestnancov alebo sa zníži počet zúčastnených detí.

 **IX. Práva a povinnosti dieťaťa**

 Dieťa má právo na:

 1. rovnoprávny prístup k výchova a vzdelávaniu

 2. individuálny prístup rešpektujúci jeho schopnosti a možnosti, nadanie a zdravotný stav

 3. poskytovanie poradenstva a služieb spojených s výchovou

 4. výchovu a vzdelávanie v bezpečnom a hygienicky vyhovujúcom prostredí

 5. organizáciu výchovy a vzdelávania primeranú jeho veku, schopnostiam, záujmom, zdravotnému stavu a v súlade so zásadami psychohygieny

 6. úctu k svojej osobe a na zabezpečenie ochrany proti fyzickému, psychickému a sexuálnemu násiliu 7. na slobodnú voľbu krúžkov v súlade so svojimi možnosťami a schopnosťami

8. na informácie týkajúce sa jeho osoby a jeho výchovnovzdelávacích výsledkov

Dieťa je povinné:

1. neobmedzovať svojím konaním práva ostatných osôb

2. dodržiavať školský poriadok školy, ŠKD a ďalšie vnútorné predpisy školy a školského zariadenia

 3. chrániť pred poškodením majetok školy alebo školského zariadenia, ktoré sa využíva na výchovu a vzdelávanie

4. chrániť učebnice a iné učebné pomôcky, ktoré mu boli bezplatne zapožičané

 5. konať tak, aby neohrozoval svoje zdravie a bezpečnosť, ako aj zdravie a bezpečnosť ďalších osôb zúčastnených na výchove a vzdelávaní

6. rešpektovať pokyny zamestnancov školy alebo školského zariadenia, ktoré sú v súlade so všeobecne záväznými právnymi predpismi, vnútornými predpismi školy a dobrými mravmi

**X. Práva a povinnosti zákonného zástupcu**

 Zákonný zástupca dieťaťa má právo

 1. žiadať, aby sa v rámci výchovy a vzdelávania v škole a v školskom zariadení poskytovali deťom informácie a vedomosti vecne a mnohostranne v súlade so súčasným poznaním sveta a v súlade s kresťanskými princípmi a cieľmi výchovy a vzdelávania

2. oboznámiť sa so „Školským poriadkom ŠKD“

 3. byť informovaný o výchovno-vzdelávacích výsledkoch svojho dieťaťa

 4. na poskytnutie poradenských služieb vo výchove a vzdelávaní svojho dieťaťa

Zákonný zástupca dieťaťa je povinný

 1. vytvoriť pre dieťa podmienky na prípravu na výchovu a vzdelávanie v ŠKD

2. dodržiavať podmienky výchovno-vzdelávacieho procesu svojho dieťaťa určené školským poriadkom a ŠKD

3. informovať školské zariadenie o zmene zdravotnej spôsobilosti jeho dieťaťa, jeho zdravotného stavu alebo iných závažných skutočnostiach, ktoré by mohli mať vplyv na priebeh výchovy a vzdelávania

4. uhradiť škodu, ktorú jeho dieťa úmyselne zavinilo

5. včas uhradiť povinný mesačný poplatok za dochádzku jeho dieťaťa do ŠKD, po písomnom upozornení o neuhradení poplatku za tri mesiace, bude jeho dieťa vyradené z dochádzky do ŠKD.

**XI. Opatrenia vo výchove**

 1. Za vzorné správanie, za vzorné plnenie povinnosti alebo statočný čin možno dieťaťu udeliť pochvalu alebo iné ocenenie.

 2. Za porušovanie vnútorného poriadku ŠKD nesie dieťa osobnú zodpovednosť a môže dostať sankcie za porušovanie vnútorného poriadku ŠKD:

 a) Písomné napomenutie vychovávateľkou za:

 -menej závažné porušovanie vnútorného poriadku ŠKD aj po verbálnych upozorneniach

-používanie hrubého alebo vulgárneho výrazu

 -manipuláciu so zapnutým mobilným telefónom po upozornení

b) Návrh na pokarhanie triednym učiteľom po prerokovaní s rodičmi za :

-opakované menej závažné porušovanie vnútorného poriadku ŠKD aj po napomenutí -nerešpektovanie pokynov vychovávateľky -hrubé alebo vulgárne správanie sa voči deťom

 c) Návrh na pokarhanie riaditeľom školy po prerokovaním s triednym učiteľom za:

-krádež, závažné porušenie vnútorného poriadku ŠKD, úmyselné poškodzovanie školského majetku

 -hrubé a vulgárne správanie sa voči zamestnancom školy

 d) Vylúčenie zo ŠKD za:

-závažné porušenie školského poriadku ŠKD a BOZP

 -ubližovanie a ohrozovanie zdravia detí, šikanovanie

3. Ak dieťa svojim správaním a agresivitou ohrozuje bezpečnosť a zdravie ostatných detí, alebo narúša výchovu a vzdelávanie do takej miery, že znemožňuje ostatným účastníkom výchovu a vzdelávanie, riaditeľ školy môže použiť ochranné opatrenie okamžité vylúčenie dieťaťa. Riaditeľ školy alebo jeho poverený zástupca bezodkladne privolá zákonného zástupcu, príp. aj zdravotnú pomoc a príslušníka policajného zboru. O dôvodoch a priebehu ochranného opatrenia vyhotoví riaditeľ / alebo jeho zástupca ú písomný záznam.

**Záverečné ustanovenie**

Dodržiavanie vnútorného poriadku ŠKD je záväzné pre všetky deti zapísané do ŠKD.

**DENNÝ REŽIM ŠKD**

 **11:35 – 14.15** Preberanie detí od vyučujúcich.Oddychová, Tematická oblasť výchovy.

 **14:15 -14:30** Olovrant.

 **14:30 – 15:30** Príprava na vyučovanie – didaktické hry, vypracovanie domácich úloh, nácvik domáceho čítania, práca s detskými časopismi.

 **15:30 – 16:30** Nenáročné činnosti relaxačného a rekreačného charakteru. Odovzdávanie detí rodičom.

 **Keďže dochádzka detí do klubu je premenlivá, ovplyvňovaná rozvrhom hodín a rôznou mimoškolskou činnosťou, Režim dňa je možné časovo upravovať, prispôsobovať požiadavkám a potrebám detí, učiteľom a rodičov.**

Kendice 30.8.2020

 Vychovávateľka: D. Šotíková

 Riaditeľka školy/školského zariadenia: Mgr. B. Ďordíková